แนวโน้มหุ้นปรับขึ้นตามภูมิภาค
นักวิเคราะห์มองแนวโน้มดัชนีเช้าปรับขึ้นตามภูมิภาค มองบวกผลประชุมเฟด-ศาลรธน.เยอรมัน
12 ก.ย. 2555

นักวิเคราะห์มองแนวโน้มดัชนีเช้าปรับขึ้นตามภูมิภาค มองบวกผลประชุมเฟด-ศาลรธน.เยอรมัน
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้จะปรับตัวทิศทางเดียวกับตลาดหุ้นอื่นในภูมิภาคเอเชีย เพื่อขึ้นไปทดสอบที่ระดับ 1,260 จุด จากมีประเด็นสำคัญมาสนับสนุน ทั้งเรื่องผลตัดสินของศาลรัฐธรรมนูญเยอรมันที่ตลาดฯมองว่าอาจจะไฟเขียวกองทุน ESM หลังจากรัฐสภาเยอรมันอนุมัติมาแล้วก่อนหน้านี้ และเรื่องการประชุมธนาคารกลางสหรัฐ(FED )ที่มองว่าจะมีการใช้นโยบายการเงินเพื่อกระตุ้นเศรษฐกิจ 
ดังนั้น จึงเป็น sentiment ที่ดีในการลงทุนของตลาดหุ้นเอเชียให้ปรับตัวขึ้น รวมทั้งตลาดหุ้นไทยในวันนี้ด้วย พร้อมให้กรอบการเคลื่อนไหวของดัชนีตลาดหุ้นไทยวันนี้ที่ 1,245-1,260 จุด